નેશનલ ઇન્સ્ટિટ્યૂટ ઓફ ડિઝાઇન અમદાવાદ ખાતે પ્રોડક્ટ ડિઝાઇન કોર્સના ફોર્થ યર સ્ટુડન્ટ્સે અંધજન મંડળ અને ઉત્થાન ટ્રસ્ટના સહયોગથી \'સાઇલન્ટ સ્ટોર\' નામનો પ્રોજેક્ટ બનાવ્યો હતો. એક દિવસના પ્રોજેક્ટમાં સ્ટુડન્ટ્સે NID કેમ્પસમાં ગ્રાફિક્સવાળી ટીશર્ટ, ગૂંથીને બનાવેલા મોબાઈલ કેબલ્સ અને ગ્રાફિક્સ ડાયરી જેવી 3 પ્રોડક્ટ વેચાણમાં મુકી હતી. ગ્રાફિક્સ ટીશર્ટમાં કસ્ટમર્સને ગમતા સિમ્બોલને અંધજન મંડળ અને ઉત્થાન ટ્રસ્ટના મુકબધિર વોલિન્ટિયર્સે તેમની સામે જ પ્રિન્ટ કરી આપ્યા હતા. તો મોબાઈલ કેબલ ઉત્થાન ટ્રસ્ટના મેન્ટલી ચેલેન્જડ બાળકો દ્વારા બનાવવામાં આવ્યા છે. આ પ્રોજેક્ટ સ્ટુડન્ટ્સ ઐશ્વર્યા નારવેકર, પંકજ યાદવ અને અવની જોશીએ ફેકલ્ટી ગાયત્રી મેનનના ગાઈડન્સમાં બનાવ્યો હતો.